CELEX: 62017TN0312
Language: hr
Date: 2017-06-01 00:00:00
Title: Predmet T-312/17: Tužba podnesena 1. lipnja 2017. – Campbell protiv Komisije

31.7.2017   
            
            
               HR
            
            
               Službeni list Europske unije
            
            
               C 249/31
            
         Tužba podnesena 1. lipnja 2017. – Campbell protiv Komisije
   (Predmet T-312/17)
   (2017/C 249/47)
   Jezik postupka: engleski
   
      Stranke
   
   
      Tužitelj: Liam Campbell (Dundalk, Irska) (zastupnik: J. MacGuill, Solicitor)
   
      Tuženik: Europska Komisija
   
      Tužbeni zahtjev
   
   Tužitelj od Općeg suda zahtijeva da:
   
               —
            
            
               poništi odluku Komisije od 7. travnja 2017. kojom se tužitelju odbija pristup dokumentima o postupku zbog povrede obveze pokrenutom protiv Litve zbog navodnog neprenošenja Direktive 2010/64/EU (1).
            
         
      Tužbeni razlozi i glavni argumenti
   
   U prilog osnovanosti tužbe tužitelj ističe pet tužbenih razloga.
   
               1.
            
            
               Prvi tužbeni razlog, koji se temelji na navodnom tuženikovu propustu da provede konkretnu ocjenu zahtjeva za pristup dokumentima prema Uredbi 1049/2001, protivno relevantnoj sudskoj praksi.
            
         
               2.
            
            
               Drugi tužbeni razlog, koji se temelji na tvrdnji o tuženikovu nezakonitom oslanjanju na određene opće pretpostavke u vezi s otkrivanjem dokumenata, protivno načelima utvrđenima u relevantnoj sudskoj praksi.
            
         
               3.
            
            
               Treći tužbeni razlog, koji se temelji na tvrdnji o tuženikovu neprovođenju pojedinačne i stvarne ocjene rizika za svaki dokument, također protivno relevantnoj sudskoj praksi.
            
         
               4.
            
            
               Četvrti tužbeni razlog, koji se temelji na tvrdnji o tuženikovu neprovođenju pojedinačne i stvarne ocjene potencijalnog djelomičnog pristupa, protivno sudskoj praksi.
            
         
               5.
            
            
               Peti tužbeni razlog, koji se temelji na tvrdnji o tuženikovoj očitoj pogrešci u ocjeni u vezi s postojanjem prevladavajućeg javnog interesa, protivno načelima iz sudske prakse.
            
         
      (1)  Direktiva Europskog parlamenta i Vijeća 2010/64/EU od 20. listopada 2010. o pravu na tumačenje i prevođenje u kaznenim postupcima (SL 2010., L 280, str. 1.) (SL, posebno izdanje na hrvatskom jeziku, poglavlje 19., svezak 10., str. 213.)